Hy het Woensdag in Rosebank, Johannesburg, op ’n mediakonferensie van die alliansievennote in die land se drie groot metrorade, gesê as ’n koalisieregering aan die bewind sou kom, sal hy nie toelaat dat die huidige situasie voortduur nie.
“Ons is nie xenofobies nie, maar geen land wat besorg is oor sy eie burgers sal toelaat dat buitelanders die blyplekke naaste aan werkplekke kry, terwyl die Suid-Afrikaners uitgesluit word nie.
“Dit kan nie net Suid-Afrika se verantwoordelikheid wees nie. Suid-Afrika moet na sy eie mense kyk. Wat die naaste lê, moet die swaarste weeg.
“Vlugtelinge kan hierheen gebring word, maar hulle moet gehuisves word waar hulle dit nie onmoontlik maak vir Suid-Afrikaners om hul eie ondernemings te hê nie.